**GIMNAZIJA TITUŠA BREZOVAČKOG**

**HABDELIĆEVA 1**

**10000 ZAGREB**

tel. 01/4876-784

RKP: 16385

MB: 03769216

OIB: 65690492826

Razina: 31

Šifra djelatnosti: 8531

Šifra županije: 133

Žiro-račun: HR3023600001101240442

**Zagreb, 31. siječnja 2020.**

**BILJEŠKE UZ FINANCIJSKE IZVJEŠTAJE**

**01.01.2019. - 31.12.2019.**

Gimnazija Tituša Brezovačkog posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu i Okružnice Ministarstva financija objavljenoj na web stranici Ministarstva.

**Bilješke uz Bilancu**

**Bilješka broj 1 – AOP 067 – Novac na računu kod tuzemnih poslovnih banaka** – Stanje na dan 1.1.2019. iznosi 203.431 kn, a na dan 31.12.2019. iznosi 303.269 kn. Tijekom 2019. godine na školski žiro račun uplaćena su sredstva za provedbu projekta Erasmus+ Connecting through heritage u iznosu od 237.495 kn i ove školske godine je kao i prošle škola uz odobrenje Gradskog ureda za obrazovanje počela prikupljati participaciju od roditelja učenika škole u iznosu od 100,00 kn po učeniku. Ta su sredstva strogo namjenska i troše se za nabavu fotokopirnog papira, markera, kreda, spužvi, higijenskog materijala i pomagala za nastavu fizike i kemije kao i ostalih pomagala poput projektora i slično.

**Bilješka broj 2 – AOP 080 – Ostala potraživanja** – Stanje na dan 1.1.2019 iznosi 9.251 kn, a na dan 31.12.2019 iznosi 33.315 kn. Potraživanja za refundiranje bolovanja putem HZZO-a zatvaraju se prema tablici koju proslijeđuje Ministarstvo znanosti i obrazovanja i krajem 2019. je troje djelatnika bilo na bolovanju koje plaća HZZO tako da je zatvoreno manje potraživanja u odnosu na 2018. godinu.

**Bilješka broj 3 – AOP 174 – Ostale tekuće obveze** - Stanje na dan 1.1.2019 iznosi 86.950 kn, a na dan 31.12.2019 iznosi 21.714 kn. Smanjenje je nastalo zbog upute u Okružnici od strane Ministarstva financija u kojoj je rečeno da se prihodi od HZZ-a za mjeru pripravništva knjiže na konto 23957 Obveze za EU predujmove pošto je navedena mjera financirana od strane EU i prihodi se priznaju tek utroškom sredstava za plaće pripravnika, tako da su tijekom 2019. godine sva sredstva potrošena, a iznos od 21.714 kn odnosi se preostale nezatvorene obveze prema HZZO-u.

**Bilješke uz Izvještaj o prihodima i rashodima, primicima i izdacima**

**Bilješka broj 4** – **AOP 067**  **Tekuće pomoći temeljem prijenosa EU sredstava** - Stanje na dan 1.1.2019 iznosi 7.220 kn, a na dan 31.12.2019 iznosi 319.424 kn. Navedeno povećanje odnosi se na uplaćena su sredstva za provedbu projekta Erasmus+ Connecting through heritage u iznosu od 237.495 kn koja se prema uputama odmah po uplati knjiže kao prihod. Ostatak sredstava se odnosi na priznavanje prihoda od HZZ-a za mjeru pripravništva nakon svake isplate plaće pripravnici – pedagoginji.

**Bilješka broj 5** – **AOP 129**  **Kapitalne donacije -** Stanje na dan 1.1.2019 iznosi 500 kn, a na dan 31.12.2019 iznosi 12.100 kn. Navedeno povećanje odnosi se na donaciju računala i skenera od strane Privredne banke Zagreb u prosincu 2019. godine koji su ukupno procijenjeni na 12.100 kn.

**Bilješka broj 6 – AOP 168 – Materijal i sirovine** - Stanje na dan 1.1.2019 iznosi 5.040 kn, a na dan 31.12.2019 iznosi 22.515 kn. Navedeno povećanje odnosi se na provođenje Sheme školskog voća tijekom 2019. godine, kao i na kupovanje namirnica za razmjenu u sklopu projekta Erasmus +

**Bilješka broj 7 – AOP 176 – Usluge tekućeg i investicijskog održavanja** - Stanje na dan 1.1.2019 iznosi 37.296 kn, a na dan 31.12.2019 iznosi 63.480 kn. Navedeno povećanje odnosi se na povećane troškove sanacije sustava grijanja, kao i na učestale kvarove na sustavu vatrodojave.

**Bilješka broj 8 – AOP 183 – Ostale usluge** - Stanje na dan 1.1.2019 iznosi 8.766 kn, a na dan 31.12.2019 iznosi 22.385 kn. Navedeno povećanje odnosi se većinom na troškove geodetskog snimka ogradnog zida škole i na tiskanje fascikala s logom škole za podjelu maturalnih svjedodžbi.

**Bilješka broj 9 – AOP 255 – Naknade građanima i kućanstvima u naravi** - Stanje na dan 1.1.2019. iznosi 175.351 kn, a na dan 31.12.2019. iznosi 329.972 kn. Navedeno povećanje odnosi se na knjiženje financiranja besplatnih udžbenika od strane Gradskog ureda za obrazovanje koje škola knjiži i evidentira kroz svoje prihode i rashode.

**Bilješka broj 10 – AOP 341 – Rashodi za nabavu nefinacijske imovine** - Stanje na dan 1.1.2019. iznosi 78.067 kn, a na dan 31.12.2019. iznosi 115.046 kn. Navedeno povećanje odnosi se na nabavu računala i računalne opreme dijelom iz vlastitih sredstava, dijelom iz sredstava Gradskog ureda za obrazovanje i dijelom iz sredstava učeničke participacije.

**Bilješke uz Izvještaj o obvezama**

**Bilješka broj 11 – AOP 037 – Stanje dospjelih obveza na kraju izvještajnog razdoblja** – Iznos od 42.153 kn odnosi se na ulazne račune za prosinac 2019. godine koji su pristizali i koji su plaćeni tijekom siječnja 2020. godine, kao i na obveze za refundacije za bolovanja putem HZZO-a koja se knjiže na konto 23958 Obveze proračunskih korisnika za povrat u proračun.

**Bilješka broj 112– AOP 090 – Stanje nedospjelih obveza na kraju izvještajnog razdoblja** – Iznos od 486.884 kn odnosi se na plaću za prosinac 2019. koja dospijeva 10. siječnja 2020. i na naknadu za nezapošljavanje osoba s invaliditetom koja također dospijeva 10. siječnja 2020.

Datum: 31. siječnja 2020.

Voditelj računovodstva: Ravnatelj:

Nikola Konjevod, mag. oec Damir Jelenski, prof.